**5 ZA PETICU!**

Igra traženja blaga u sklopu Dana izvannastavnih aktivnosti osnovnih škola Grada Zadra

**Sudjeluj u izazovu i osvoji vrijednu nagradu!**

U subotu, 1.lipnja 2019., u 10:00 sati, na web stranicama škole objavit ćemo 5 zagonetki! Zagonetke će se moći riješiti do 2. lipnja 2019., u 20:00 sati.

Za sudjelovanje u ovom zanimljivom izazovu potrebno je otići na lokacije navedene u zagonetkama i riješiti zadatak, fotografirati se na lokaciji, a potom rješenja svih zagonetki i fotografije sa lokacija poslati email-om na adresu:

**5zapeticu@gmail.com**

Uz rješenja svih 5 zagonetki i fotografija sa svake lokacije potrebno je navesti ime i prezime učenika/ce, te školu i razred koji pohađa.

Najbrži/a, sa svim točnim rješenjima i svim fotografijama osvaja najviše bodova i time vrijednu nagradu – tablet!

Pobjednik igre „5 za peticu!“ biti će objavljen 7. lipnja 2019., u 10:00 sati, na Narodnom trgu, u sklopu svečanog otvorenja Dana izvannastavnih aktivnosti osnovnih škola Grada Zadra.

**Pozivamo sve učenike na sudjelovanje u ovoj zabavnoj igri, riješite izazove koje smo vam pripremili, upoznajte svoj grad i osvojite vrijednu nagradu!**